b'\n_START_ARTICLE_\nEmil Ulaga\n_START_SECTION_\n\xc5\xbdivljenje in delo\n_START_PARAGRAPH_\nEmil Ulaga, bratranec D. Ulage je ljudsko \xc5\xa1olo je obiskoval v rojstnem kraju (1918-1922), u\xc4\x8ditelji\xc5\xa1\xc4\x8de pa v Mariboru (1926-1931). Pou\xc4\x8deval je v \xc5\xbdi\xc4\x8dah (1933-1939) in na Zavodu za usposabljanje slu\xc5\xa1no in govorno prizadetih v Ljubljani (1939-1972). Leta 1942 opravil strokovni izpit za predmetnega u\xc4\x8ditelja, vmes na defektolo\xc5\xa1kem oddelku Vi\xc5\xa1je pedago\xc5\xa1ke \xc5\xa1ole Ljubljani predaval logopedijo, surdo in avdiopedagogiko z metodiko (1956-1967). Leta 1956 je s \xc5\xa1tipendijo OZN ( prou\xc4\x8deval prakti\xc4\x8dno avdiopedagogiko na Danskem (Kopenhagen, Odense), \xc5\xa0vedskem (Stockholm) ter v Zahodni Nem\xc4\x8diji (M\xc3\xbcnchen, Dortmund). Bil predsednik sindikalne podru\xc5\xbenice prosvetnih delavcev posebnega \xc5\xa1olstva Slovenije (1945\xe2\x80\x931960) in surdopedagago\xc5\xa1ke sekcije Dru\xc5\xa1tva defektologov Slovenije (1960\xe2\x80\x931965), \xc4\x8dlan zveznega odbora za izdajanje u\xc4\x8dbenikov za slu\xc5\xa1no in govorno prizadete (1960\xe2\x80\x931967).  Leta 1961 je prejel red dela s srebrnim vencem in 1965 diplomo zdru\xc5\xbeenja defektologov Jugoslavije._NEWLINE_Napisal in objavil je: Gradnja govora za slu\xc5\xa1no prizadete otroke (1960);  Pogovarjajmo se (COBISS) Specialna \xc5\xa1kola (1966) in Prvo berilo za gluhe otroke (1971) ter \xc5\xa1tevilne \xc4\x8dlanke, in prevedel knjige iz srbohrva\xc5\xa1\xc4\x8dine: \xc4\x8cetrto berilo za gluhe  (1956); Peto berilo za gluhe (1957); Mi ra\xc4\x8dunamo (1960), ter urejal  lista Na\xc5\xa1 svet (1951\xe2\x80\x931961) in Na\xc5\xa1 prijatelj (1969\xe2\x80\x931972)._NEWLINE_V pedago\xc5\xa1kem delu je razvijal metodologijo habilitacije govora tudi na osnovah glasbene\xe2\x80\x93terapije, pri \xc4\x8demer se je opiral na svoje glasbene izku\xc5\xa1nje v vodenju pevskih zborov: Lipe v Slovenski Bistrici (1931\xe2\x80\x931933); mladinskega zbora v \xc5\xbdi\xc4\x8dah (1933\xe2\x80\x931939); Zdru\xc5\xbeenih mladinskih zborov v Slovenskih Konjicah, v Ljubljani pa: mladinskega zbora Radia Ljubljana (1940\xe2\x80\x931941) in po letu 1945 zbora delavsko kulturnega dru\xc5\xa1tva Svoboda na Vi\xc4\x8du; sindikalnega pevskega zbora toba\xc4\x8dne tovarne; zbora slepe mladine ter Zveze slepih Kulturno umetni\xc5\xa1kega dru\xc5\xa1zva Karel Jeraj._NEWLINE_Ulaga je tudi skladatelj klavirskih skladb: Deset otro\xc5\xa1kih (1951); Trinajst otro\xc5\xa1kih (COBISS) in ve\xc4\x8djega \xc5\xa1tevila zborovskih pesmi za otroke.'